Lav et referat af nedenstående tekst:

Tekst:
Morten Bødskov vil ændre loven, så der ikke sker flere udvisninger på grund af dødsfald. Men det vil ikke komme Im og Suthida Nielsen til gode. - Vi lovgiver ikke med tilbagevirkende kraft, men ændrer reglerne, så det ikke sker fremover, siger Morten Bødskov. Bjarne Laustsen (S) prøver ifølge Nordjyske at danne flertal i Folketinget for, at loven alligevel også kan omfatte Im og hendes mor. Han fortæller til avisen, at en sådan ændring vil omfatte mindre end fem mennesker. Men Morten Bødskov giver sig altså ikke. Statsminister Helle Thorning-Schmidt sagde i går til TV2/Nord, at hun var påvirket af sagen, men at hun heller ikke kan gøre noget. Det er udlændingemyndighederne, som har taget beslutningen om, at Suthida Nielsen har størst tilknytning til Thailand og derfor skal udvises efter mandens død.

Referat:
Justitsminister Morten Bødskovs egen partifælle Bjarne Laustsen (S) har opfordret ministeren til at lave et lovforslag med tilbagevirkende kraft, så Im og Suthida Nielsen kan komme tilbage til Danmark. Men Bødskov afviser, at det er muligt.